b"\n_START_ARTICLE_\nS\xc3\xb2lid (moneda)\n_START_SECTION_\nS\xc3\xb2lid bizant\xc3\xad\n_START_PARAGRAPH_\nEl s\xc3\xb2lid bizant\xc3\xad va ser una moneda d'or creada per l'emperador Constant\xc3\xad I el Gran (324-337), que va substituir a l'antic aureus. Rep tamb\xc3\xa9 el nom de nomisma i bezant. El seu pes \xc3\xa9s d'aproximadament 4,5 g, amb un di\xc3\xa0metre de 22 mm i una llei de fi o puresa de 0,900._NEWLINE_El s\xc3\xb2lid t\xc3\xa9 dues fraccions: el semis, equivalent a \xc2\xbd s\xc3\xb2lid, i el trem\xc3\xads, equivalent a 1/3 de s\xc3\xb2lid. En llat\xc3\xad el plural de s\xc3\xb2lid (solidus) \xc3\xa9s solidii._NEWLINE_Amb la creaci\xc3\xb3 del s\xc3\xb2lid bizant\xc3\xad, Constant\xc3\xad I va iniciar una reforma monet\xc3\xa0ria que va permetre estabilitzar l'economia de l'Imperi Rom\xc3\xa0 que es trobava en crisi per l'elevada inflaci\xc3\xb3, el que indubtablement va assolir, transformant-se en la base de l'economia de l'Imperi Bizant\xc3\xad o Imperi Rom\xc3\xa0 d'Orient. El s\xc3\xb2lid va mantenir un valor constant a Occident fins al segle IX, utilitzant-se en Orient fins al segle XI com moneda de canvi en el comer\xc3\xa7 internacional. El seu prestigi es basava en la perman\xc3\xa8ncia del seu pes i la seua puresa._NEWLINE_Els primers s\xc3\xb2lids (solidii) duien la imatge de l'emperador Constant\xc3\xad I en l'anvers o cara principal i alguna al\xc2\xb7legoria pagana romana en l'inrev\xc3\xa9s, que va ser reempla\xc3\xa7ada despr\xc3\xa9s que el cristianisme fos institu\xc3\xafda com la religi\xc3\xb3 oficial de l'Imperi Rom\xc3\xa0 (313) per una imatge de la creu grega o un \xc3\xa0ngel._NEWLINE_Durant el regnat de l'emperador Justini\xc3\xa0 II (685-695 i 705-711), les imatges dels emperadors van ser encunyades en l'inrev\xc3\xa9s, quedant una representaci\xc3\xb3 de Crist en la cara principal. L'encunyaci\xc3\xb3 del s\xc3\xb2lid va ser interrompuda per l'emperador Aleix Comn\xc3\xa8 (1081-1118), sent reempla\xc3\xa7at per una nova moneda de major puresa dita perpra."